Id-Deċiżjoni tal-Kummissjoni
tal-15 ta’ Ottubru 2002
li temenda d-Deċiżjoni 2000/807/KE li twaqqaf il-forma kodifikata u l-kodiċi għan-notifika tal-mard ta’ l-annimali skond id-Direttiva tal-Kunsill 82/894/KEE
(notifikata taħt dokument numru C(2002) 3786)
(Test b’ rilevanza għall-Ftehim ŻEE)
(2002/807/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kknsidrat id-Direttiva tal-Kunsill 82/894/KEE tal-21 ta’ Diċembru 1982 dwar in-notifika tal-mard ta’ l-annimali fil-Komunità [1], kif l-aħħar emendata bid-Deċiżjoni tal-Kummissjoni 2000/556/KE [2], u b’mod partikolari l-ewwel inċiż ta’ l-Artikolu 5(2) tagħha,
Billi:
(1) Id-Deċiżjoni tal-Kummissjoni 2000/807/KE [3] twaqqaf il-forma kkodifikata u l-kodiċi għan-notifika tal-mard ta’ l-annimali skond id-Direttiva tal-Kunsill 82/894/KEE.
(2) Id-Deċiżjoni 2002/309/KE, Euratom tal-Kunsill u tal-Kummissjoni fir-rigward tal-Ftehim dwar il-Kooperazzjoni Xjentifika u Teknolo ta’ l-4 ta’ April 2002 dwar il-konklużjoni tas-seba’ patti ta’ Ftehim mal-Konfederazzjoni Svizzera [4], tipprovdi għall-approvazzjoni tal-Ftehim bejn il-Komunità Ewropea u l-Konfederazzjoni Svizzera dwar il-Kummerċ fi Prodotti Agrikoli u teħtieġ li l-Isvizzera tiżdied mas-Sistema tan-Notifika tal-Mard ta’ l-Annimali (SNMA).
(3) Għandu jiżdied l-anemja infettuża tas-salamun u settiċimja virali emorraġika mal-lista ta’ mard li jrid jiġi notifikat fis-SNMA minħabba li dawn il-mard huma rispettivament fil-lista I u l-lista II ta’ l-Anness A li jinsab mad-Direttiva tal-Kunsill 91/67/KEE tat-28 ta’ Jannar 1991, dwar il-kondizzjonijiet tas-saħħa ta’ l-annimali li jirregolaw it-tqegħid fis-suq ta’ annimali akwakulturi u l-prodotti tagħhom [5], kif l-aħħar emendata bid-Direttiva 98/45/KE [6].
(4) Biex tiġi permessa s-separazzjoni tan-notifika tat-tifqigħa ta’ deni klassiku tal-majjali f’ majjali slavaġ minn dik fil-majjali domestiċi u biex sub-tipi differenti tad-deni klassiku tal-majjali jiġu notifikati separatament, għandhom jingħataw kodiċi differenti għal dawn il-mardiet.
(5) Sabiex titħares il-konfidenzjalità ta’ l-informazzjoni trażmessa, l-Annessi li jinsabu ma’ din id-Deċiżjoni m’ għandhomx jiġu ppubblikati.
(6) Id-Deċiżjoni 2000/807/KE għandha għalhekk tiġi hekk emendata.
(7) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
L-Annessi IV sa VII li jinsabu mad-Deċiżjoni 2000/807/KE huma emendati skond l-Annessi li jinsabu ma’ din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-15 ta’ Ottubru 2002.